Kamu bisa jelasin ke aku soal Berlian Hope dalam bahasa melayu?

Berlian Hope adalah salah satu daripada permata yang paling terkenal di dunia di mana rekod pemilikannya bertarikh hampir empat kurun. Warna birunya yang menakjubkan ini di sebabkan kehadiran sejumlah atom boron. Ianya seberat 45.52 karat, dan saiznya yang luar biasa mendedahkan penemuan baharu akan pembentukan batu permata.

Permata ini dipercayai berasal daripada India, di mana permata asal yang bersaiz lebih besar telah dibeli pada tahun 1666 oleh seorang pedagang Perancis Jean-Baptiste Tavernier sebagai Biru Tavernier. Biru Tavernier telah dipotong dan diubah menjadi Biru Perancis (Le bleu de France), di mana Tavernier kemudian menjualnya kepada Raja Louis XIV pada tahun 1668. Ianya telah dicuri pada tahun 1791, dipotong semula, dengan bahagian terbesarnya mendapat nama "Hope" apabila ia muncul dalam sebuah katalog permata yang dimiliki oleh sebuah keluarga perbankan di London yang dikenali dengan Hope pada tahun 1839. Selepas beberapa kali bertukar tangan, ia kemudian dijual kepada seorang sosialis dari Washington Evalyn Walsh McLean, yang sering kali dilihat memakainya. Ia kemudian dibeli pada tahun 1949 oleh seorang pedagang permata daripada New York bernama Harry Winston, yang menggunakannya untuk beberapa tahun sebelum menyerahkannya kepada Muzium Sejarah Semulajadi Kebangsaan Amerika Syarikat pada tahun 1958, di mana ia kekal menjadi pameran tetapnya.

Berlian Hope dikhabarkan membawa sumpahan, kemungkinan kerana para agen cuba untuk meningkatkan minat terhadapnya. Kali terakhir ia dilaporkan telah diinsuranskan sebanyak AS$250 juta.